Jan Hejduška

Jan Hejduška ( Johann Heiduschke, pseudonym Filaks; * 14. nowembra 1915 w Njebjelčicach, † 1944 na wuchodnej fronće) bě serbski basnik.

Narodźi so jako syn Njebjelčanskeho dźěłaćerja a wopytowaše po ludowej šuli wot 1930 do 1937 gymnazij w sewjeročěskim Bohosudovje. Wot 1933 do 1937 bě z čłonom Praskeje Serbowki a dopisowaše stajnje do jeje ilegalneho studentskeho časopisa Gmejska heja. Wot lěta 1937 dyrbješe w dźěłowej słužbje dźěłać a pozdźišo jako wojak na frontu, hdźež w lěće 1944 w starobje jenož 28 lět padny.

Z jeho literarneho dźěła su so zachowali tři basnje, w kotrychž so jeho žedźba za skutkowanjom w domiznje zwuraznje, kaž tež zajimawe listowanje.

 Žórło 

Kategorija:Muž
Kategorija:Rodź. 1915
Kategorija:Zemr. 1944
Kategorija:Serb
Kategorija:Basnik
Kategorija:Wosoba (Njebjelčicy)
Kategorija:Awtor
Kategorija:Serbska literatura
Kategorija:Literatura (20. lětstotk)
Kategorija:Wosoba w Druhej swětowej wójnje